LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO 2005 M. LAPKRIČIO 25 D. ĮSAKYMO NR. V-913 „DĖL ŠIRDIES IR KRAUJAGYSLIŲ LIGŲ PREVENCIJOS IR ANKSTYVOSIOS DIAGNOSTIKOS PROGRAMOS PATVIRTINIMO“ PAKEITIMO

2024 m. liepos 18 d. Nr. V-749

Vilnius

1. Pakeičiu Širdies ir kraujagyslių ligų prevencijos ir ankstyvosios diagnostikos programą, patvirtintą Lietuvos Respublikos sveikatos apsaugos ministro 2005 m. lapkričio 25 d. įsakymu Nr. V-913 „Dėl Širdies ir kraujagyslių ligų prevencijos ir ankstyvosios diagnostikos programos patvirtinimo“:

1.1. Pripažįstu netekusiu galios 24.2.5 papunktį.

1.2. Pakeičiu 25 punktą ir jį išdėstau taip:

„25. Išsamios ŠKL prevencijos paslaugą teikiantis gydytojas kardiologas:

25.1. skiria vainikinių arterijų kalcio indekso nustatymą (kai nėra aišku dėl medikamentinio gydymo poreikio arba pacientas netoleruoja statinų);

25.2. įvertina pacientui pagal paciento sveikatos būklę paskirtų ir atliktų Programos 24 punkte ir 25.1 papunktyje nurodytų tyrimų rezultatus ir prireikus teikia šeimos gydytojui rekomendaciją patikslinti sprendimą dėl paciento priskyrimo širdies ir kraujagyslių ligų rizikos grupei;

25.3. paskiria ar koreguoja gydymą (pagal poreikį);

25.4. teikia rekomendacijas šeimos gydytojui dėl paciento pirminės prevencijos priemonių plano turinio.“

1.3. Papildau 281 punktu:

„281. Aprašo 25.1 papunktyje nurodytas tyrimas apmokamas vadovaujantis Brangiųjų tyrimų ir procedūrų išlaidų apmokėjimo tvarkos aprašo, patvirtinto Lietuvos Respublikos sveikatos apsaugos ministro 2005 m. balandžio 27 d. įsakymu Nr. V-304 „Dėl Brangiųjų tyrimų ir procedūrų išlaidų apmokėjimo tvarkos aprašo patvirtinimo“, nustatyta tvarka kaip kompiuterinė tomografija, vienos anatominės srities tyrimas apmokamas pagal bazinę kainą, nustatytą Asmens sveikatos priežiūros paslaugų (išskyrus aktyviojo gydymo), apmokamų Privalomojo sveikatos draudimo fondo biudžeto lėšomis, ir jų bazinių kainų sąraše, patvirtintame Lietuvos Respublikos sveikatos apsaugos ministro 2022 m. lapkričio 3 d. įsakymu Nr. V-1630 „Dėl Asmens sveikatos priežiūros paslaugų ir jų bazinių kainų sąrašo bei su šiomis paslaugomis susijusių priedų, mokamų Privalomojo sveikatos draudimo fondo biudžeto lėšomis, sąrašų patvirtinimo.“

2. N u s t a t a u, kad šis įsakymas įsigalioja 2024 m. rugpjūčio 1 d.

Laikinai einantis sveikatos apsaugos ministro pareigas	Arūnas Dulkys